Diari Oficial de la Generalitat Valenciana


Sumari del DOGV 9358, del 09-06-2022 (2022/5048)

RESOLUCIÓ de 18 de maig de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Javier Reig Navarro a favor de la Generalitat. ABI 669/2018.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5048


Data del document
:   18-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 de maig de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Javier Reig Navarro a favor de la Generalitat. ABI 669/2018. [2022/5048]  
Antecedents de fet  
Mitjançant escrit remés per Javier Olmos Carmona, es donà trasllat a aquesta Conselleria d'Hisenda i Model Econòmic de documentació relativa a la defunció, amb data 2 de juny de 2017, de Javier Reig Navarro, havent atorgat testament al qual renuncien els pares, Rafael Reig Cabanes i Florentina Navarro Serrano, i germà Rafael Reig Navarro, al·legant que el passiu de l'herència és molt superior a l'actiu.  
  
Acreditat l'empadronament del causant a l'Ajuntament de Quart de Poblet, amb data 21 d'agost de 2018, el director general del Sector Públic, Model Econòmic i Patrimoni va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats, previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 7 de setembre de 2018, el director general del Sector Públic, Model Econòmic i Patrimoni va signar resolució de terminació d'investigació prèvia i incoació de l'expedient de declaració administrativa d'hereus abintestats, que es publica en el Diari Oficial de la Generalitat Valenciana el 26 d'octubre de 2018 i s'exposa al tauler d'edictes de l'Ajuntament de Quart de Poblet, de l'11 d'octubre a l'11 de novembre de 2018.  
Investigat el cabal relicte del causant, es constata que era cotitular en un 50 %, del bé següent:  
- Habitatge a Quart de Poblet, c/ Aparellador Antonio Monzó núm. 8, pis 2n, porta 6a, amb referència cadastral 1543103LR5169I4223XL, inscrit en el Registre de la Propietat de Manises, com a finca registral 9.238, Tom 2.084, Llibre 322, Foli 54.  
La finca té anotades càrregues.  
Sol·licitada informació a l'entitat financera corresponent, a 16 de juny de 2021 certifica que l'habitatge està gravat amb dues hipoteques en garantia de dos préstecs:  
El capital pendent d'amortitzar d'un d'ells, és de 46.003, 42 ?.  
  
Respecte de l'altre, el capital pendent és de 55.609, 22 ?.  
Sol·licitada taxació al Servei de Gestió Immobiliària, respecte del 50 % de l'immoble que podria heretar la Generalitat, el valora en 21.329, 40 ?.  
Quant a altres possibles béns immobles, en la investigació efectuada no s'han localitzat altres béns que figuren com de titularitat del causant.  
  
Respecte d'altres possibles béns mobles i altres drets del causant, no han sigut localitzats.  
Amb data 28 de novembre de 2019, es dona trasllat a l'Advocacia General de la Generalitat de proposta de terminació de l'expedient de referència, amb la finalitat d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 16 de juny de 2020, se signa informe per l'Advocacia General de la Generalitat, en el qual es posa de manifest que el procediment ha caducat, en haver transcorregut més d'un any des de l'adopció de la resolució de terminació d'investigació prèvia i incoació de l'expedient de declaració administrativa d'hereus abintestats, així com que sent el passiu de l'herència superior a l'actiu, si la Generalitat l'acceptara, encara sent a benefici d'inventari, en un primer moment i fins que es transmetera el 50 % de l'immoble al copropietari i aquest assumisca el deute íntegrament, l'administració seria deutora hipotecària de l'herència.  
  
  
Fonaments de dret  
En compliment del o disposat en l'article 71 de l'Estatut d'Autonomia de la Comunitat Valenciana, en l'article 43.2 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, d'1 5 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i el seu article 6.3; atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, en l'exercici de les competències que em confereix la normativa vigent,i d'acord amb el que disposa l'article 25 i l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar la caducitat del procediment i arxivar-ne l'expedient administratiu, sobre la base del que es disposa en l'article 25 de la Llei 39/2015, de 1 de novembre, del procediment administratiu comú de les administracions públiques, i l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, vist que el passiu de l'herència és superior a l'actiu, seguides les recomanacions previstes en l'informe de l'Advocacia General de la Generalitat.  
  
  
Segon  
Publicar aquesta resolució en el Diari Oficial de la Generalitat Valenciana i en el web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions , i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos. El termini serà de dos mesos si la resolució és expressa.  
Tot això, sense perjudici que puga exercitar-se qualsevol altre recurs o acció que s'estime escaient.  
  
València, 18 de maig de 2022. La directora general del Sector Públic i Patrimoni: Isabel Castelló García.